เรื่องร้องเรียน: เรื่องเก่า ตึกแถวเลขที่ 265 ถนนเทศบาลสาย 2 แขวงวัดกัลยาณ์ เขตธนบุรี กทม. เรียน ฝ่ายโยธา เขตธนบุรี ดิฉันจำเป็นต้องร้องเรียนอีกครั้งหลังจากผ่านมาร่วม 5 เดือน (จาก 17 ก.พ. 66) และไม่ทราบความคืบหน้าในการดำเนินการกับเจ้าของตึกแถวหลังนี้ ด้วยเหตุตอม่อสะพานข้ามแยกลาดกระบังถล่ม เป็นเหตุทำให้เกิดความกังวลใจต่อความเสี่ยงที่อาจเกิดจากสภาพตึกแถว 265  ดังนี้ 1. วันที่ 10 ก.ค. 66 ฝนตกหนัก จนผ่านมา 3 วันแล้ว น้ำฝนที่ค้างอยู่บนระเบียงด้านหน้า ยังคงไหลตกมาต่อเนื่อง เป็นเหตุให้คิดได้ว่ามีน้ำขังอยู่จำนวนมาก สังเกตจากน้ำที่ไหลไม่หยุด และพื้นที่มองจากด้านล่างมีสภาพชำรุด อาจเป็นเหตุให้พื้นชำรุดและทรุดพังลงมาได้ ทำให้เป็นอันตรายและสร้างความเสียหายแก่ประชาชนได้ โดยสภาพเช่นนี้เกิดมาหลายปีแล้วตั้งแต่เจ้าของเก่าปิดบ้านไว้และไม่มีคนดูแล มาถึงเจ้าของปัจจุบันก็ละเลยเพิกเฉย  2. น้ำที่ไหลลงมาจากข้างบนและน้ำฝนที่ขังอยู่บริเวณหน้าบ้าน เป็นแหล่งเพาะพันธ์ุของยุงลาย และเป็นอันตรายต่อประชาชนและสัตว์ที่เดินผ่านไปมา  3. สภาพหน้าบ้านไม่ได้รับการดูแลให้มีสภาพตามที่ทางเขตธนบุรีได้เคยมาตรวจสอบและมีคำสั่งไว้แล้ว  จึงเรียนมาเพื่อโปรดตรวจสอบมาที่ร้องเรียนมาข้างต้น โดยเฉพาะความชำรุดของระเบียงหน้าบ้านที่อาจทรุดพังลงมาด้วยน้ำหนักของน้ำฝนที่ขังเป็นประจำในช่วงหน้าฝนต่อเนื่องเป็นเวลาร่วมสิบปี และความเสื่อมโทรมของวัสดุก่อสร้างของระเบียง อันอาจสร้างความเสียหายแก่ชีวิตและทรัพย์สินของประชาชน  ขอขอบคุณที่ใส่ใจดูแลประชาชน
การดำเนินการของเจ้าหน้าที่: จากการตรวจสอบข้อร้องเรียนอาคารเลขที่ 265 พบจุดที่น้ำขังอยู่ในบริเวณอาคารที่เจ้าของอาคารจะต้องดำเนินการแก้ไขเอง ทั้งนี้จะได้ประสานเจ้าของอาคารทราบและพิจารณาแก้ไขต่อไป
ความเห็นของผู้แจ้ง: แสดงว่าไม่มีความคืบหน้าแต่อย่างไร เพียงการบอกว่า "จะได้ประสาน" ถือว่าเขตธนบุรียังไม่ได้ลงมือทำอะไรทั้งสิ้นค่ะ
พื้นที่: แขวงวัดกัลยาณ์ เขตธนบุรี กรุงเทพมหานคร